Miss A

მინი|Miss A  2013 წელს|373x373პქ
**Miss A** (კორ. **미쓰에이**) — სამხრეთ კორეული გოგონათა ჯგუფი, ჩამოყალიბდა JYP Entertainment-ის შვილობილი კომპანია, *AQ Entertainment*-ის მიერ. ჯგუფის დებიუტი შედგა 2010 წლის ივლისში, სინგლით-*"Bad Girl Good Girl"*, როგორც კვარტეტი, რომელიც შედგებოდა წევრებისგან: ფეი, ჯია, მინი და სუზი. მათმა სადებიუტო სიმღერამ პირველი ადგილი დაიკავა *Gaon Digital Chart*-ში; სიმღერა ასევე გახდა 2010 წლის საუკეთესო სინგლი ჩარტში.

მათ სადებიუტო სტუდიურ ალბომში, *"A Class"* (2011), შედიოდა ორი ნომერ-პირველი სიმღერა, ხოლო მათი შემდგომი ორი EP, *"Touch"* და *"Independent Women Part III"* (ორივე 2012), წარმატებული აღმოჩნდა. მეორე სტუდიური ალბომი, *"Hush"* (2013), კრიტიკოსებმა დადებითად შეაფასეს და მისი სათაურული სიმღერა გოგონათა ჯგუფებმა არაერთხელ გაიმეორეს, გადარჩენის რეალითი შოუებში. ამას მოჰყვებოდა ერთწლიანი პაუზა, მათი მესამე EP-ის გამოცემამდე, სახელწოდებით *"Colors"* (2015), რომელიც გახდებოდა მათი უკანასკნელი გამოცემა დაშლამდე. 2017 წელს, ბილბორდმა Miss A მეათე ნომრად დაასახელა "ბოლო ათწლეულის საუკეთესო K-pop გოგონათა ჯგუფების" სიაში . 

წევრმა, ჯიამ ჯგუფი 2016 წლის მაისში დატოვა, ხოლო, მინმა-2017 წლის ნოემბერში. 2017 წლის დეკემბერში *JYP*-მ ოფიციალურად გამოაცხადა Miss A-ის დაშლა.

## ისტორია 
თავდაპირველად, ჯგუფი შედგებოდა ხუთი სტაჟიორისგან, შეიქმნა JYP Entertainment-ის მიერ, 2010 წელს. ისინი პირველად გამოჩნდნენ ჩინურ *Variety Show*-ებში, სადაც ასრულებდნენ სიმღერებს და ცეკვის რუტინებს, როგორც "ჩინური საოცარი გოგონები", რომელთა შორის იყო ვო ჰიერიმი, რომელმაც Miss A-ის დებიუტის წინ Wonder Girls-ში ჩაანაცვლა სუნმი . 2010 წლის მარტში, თხუთმეტი წლის სტაჟიორი ბეი სუზი შეუერთდა ჯგუფს და ტრიო გახდა ცნობილი როგორც **"Miss A"** . ჯგუფმა ხელი მოაწერა ჩინეთის Samsung Electronics ჯგუფთან და გამოუშვა სიმღერა, რომელიც გამოიყენებოდა სარეკლამო რგოლში, სახელწოდებით *"Love Again"*, *Samsung Beat* ფესტივალისათვის . ლი მინ იონგი, სოლო შემსრულებელი და ამერიკაში დიდი ხნის სტაჟიორი, ასევე გამოჩნდა მუსიკალურ ვიდეოში და შეუერთდა ჯგუფს მათი სამხრეთ კორეული დებიუტისათვის, 2010 წლის აპრილში. 

### 2010-2011: დებიუტი, A Class და ჩინური დებიუტი 
Miss A-მ სამხრეთ კორეაში დებიუტი ოთხკაციან ჯგუფად, 1 ივლისს შეასრულა სიმღერით *"Bad Girl Good Girl"*. სიმღერა აღებულია მათი სადებიუტო სინგლის ალბომიდან *"Bad but Good"*.  Miss A-მ მიიღო პირველი ადგილი *KBS-ის Music Bank*-ში, რითიც გახდა ყველაზე სწრაფი გოგონათა ჯგუფი, რომელმაც მუსიკალურ შოუში მიიღო #1 ადგილი.

ჯგუფმა ასევე მიიღო პირველი ადგილი პროგრამა *Inkigayo SBS-ში*. 2010 წლის 1 აგვისტოს Miss A-მ მიიღო პირველი *"Mutizen"*-ის ჯილდო *Mnet-ის M Countdown-ში* . სიმღერა ოთხი კვირის განმავლობაში იყო ნომერ პირველი, მოხსნა Girls' Generation-ის წინა რეკორდი. 

ჯგუფმა მოგვიანებით, 26 სექტემბერს, მეორე სინგლის ალბომი, *"Step Up"* გამოუშვა. ჯგუფმა *"Breathe"* გამოაქვეყნა როგორც სინგლი ამ ალბომისთვის, რომელიც სრულიად განსხვავდებოდა მათი სადებიუტო EP-ისგან  The first performance was on *M! Countdown* on October 7.. პირველი წარმოდგენა შედგა *M! Countdown-ზე*, 7 ოქტომბერს. ჯგუფმა მიიღო პირველი ადგილი *M! Countdown-ზე* ოქტომბრის ბოლო კვირაში. 

2011 წლის მაისში Miss A-მ გამოუშვა *"Love Alone"*, სინგლი, მათი გამოუქვეყნებელი ალბომიდან-**A Class**. *"Love Alone"* გამოიყენეს სარეკლამო სიმღერად იუნა კიმის ყინულის შოუსთვის, ხოლო ჯგუფმა სიმღერა შეასრულა *"All That Skate Spring 2011"*-ის გახსნაზე. 

Miss A-მ გამოაცხადა დაბრუნება მათი პირველი სრული ალბომით, სახელწოდებით-*A Class*, რომელიც გამოვიდა ციფრული სახით, 2011 წლის 18 ივლისს. *A Class* შედგება ადრე გამოცემული ჰიტების და ოთხი ახალი სიმღერის მიქსისგან, მათ შორის სინგლის *"Good Bye Baby"*. ალბომს აქვს 13 სიმღერა. ჯგუფმა *"Good Bye Baby"*-ს პოპულარიზაცია 2011 წლის 21 ივლისს გაუწია, *M.net-ის M! Countdown-ზე*, შემდეგ ''KBS's Music Bank-ზე, MBC's Show! Music Core-სა*, და *SBS's Inkigayo-ზე*. მომდევნო კვირას შოუებიდან ყველა ჯილდო აიღეს. 

იმავე წლის 30 სექტემბერს, Miss A-მ ჩინეთში დებიუტი შეასრულა თავისი პირველი სრული ალბომის სპეციალური გამოცემით, რომელიც შეიცავდა დისკს მუსიკალური ვიდეოებით, ასევე ჩინური ვერსიების *"Bad Girl Good Girl"*, *"Breathe"*, *"Good Bye Baby"* და *"Love Again"*-ს . ჩინური ალბომის გამოცემის შემდეგ, ჯგუფმა დაიკავა მე-3 ადგილი ტაივანის *G-Music Chart-ში*. 

### 2012: Touch და Independent Women Part III 
Miss A-მ ჯგუფის კორეაში დაბრუნება გამოაცხადა EP-ით, სახელწოდებით *"Touch"*, რომელიც გამოვიდა 2012 წლის 20 თებერვალს. 2012 წლის 19 თებერვალს, მუსიკალური ვიდეო ატვირთეს YouTube-ზე Miss A-ის ოფიციალური არხის საშუალებით და ერთ დღეში მილიონზე მეტი ნახვა მიიღეს.

**Touch**, როგორც სიმღერა, ისე ალბომი, *გაონ ჩარტში* ციფრული სინგლებისა და ფიზიკური ალბომების რეიტინგში, თებერვლის ბოლოს მე-2 ადგილზე გავიდა. 

Miss A-მ **Touch**-ის პრომოცია დაიწყო 23 თებერვალს, *Mnet-ის M Countdown-ზე* და სხვა მუსიკალურ შოუებში. 29 თებერვალს, ჯგუფმა გაიმარჯვა ჩემპიონის სიმღერაში *MBC M*-ის შოუ ჩემპიონატში სიმღერით, *"Touch"*. 1 მარტს, *"Touch"*-მა მიაღწია პირველ ადგილს, *M.net M! Countdown-ზე*. 4 მარტს მოიგეს *Mutizen SBS-ის Inkigayo-ში*. 7 მარტს Miss A-მ გაიმარჯვა *jTBC Music On Top-ში*. 

22 მარტს, პოპულარულმა ჩინურმა ვიდეო საიტმა *YinYueTai*, გამოაქვეყნა Miss A-ს ჩინური მუსიკალური ვიდეო *"Touch"*-ისთვის. 23 მარტს ჯგუფმა გამოუშვა *"Touch"*-ის ალბომის ჩინური ვერსია ჰონგ-კონგსა და ტაივანში. ეს ალბომი შეიცავს *"Touch"*-ის კორეულ და ჩინურ ვერსიას, ასევე მუსიკალურ ვიდეოებს DVD ვერსიის ფარგლებში. გამოცემის შემდეგ, *"Touch"* დაუყოვნებლივ მოხვდა ჩინეთის ონლაინ ჩარტებში. 

ჯგუფმა ალბომის პოპულარიზაცია დაასრულა **"Over U"**-ს შესრულებით თითოეულ მუსიკალურ პროგრამაში, მათი ბოლო კვირის განმავლობაში.

2012 წლის 8 ოქტომბერს Miss A-მ გამოაცხადა, რომ ისინი ბრუნდებოდნენ მეხუთე ალბომით, სახელწოდებით **"Independent Women Part III"**. ხუთსიმღერიანი მინი-ალბომი გამოვიდა 15 ოქტომბერს. 16 ოქტომბერს, ჯგუფს მცირე ავტოსაგზაო შემთხვევა მოუვიდა. წევრები საავადმყოფოში გადაიყვანეს, მათი გრაფიკი კი მხოლოდ რამდენიმე საათის დაგვიანებით განაგრძეს.  მათ დაიწყეს წამყვანი სინგლის გავრცელება სახელით, *"I Don't Need A Man"*, 18 ოქტომბერს. *"I Don't Need a Man"* ასევე შევიდა Miss A-ის შემდეგ ალბომში, სახელწოდებით **"Hush"**.

### 2013-2017: Hush, Colors, საბოლოო აქტივობები და დაშლა 
მინი|Miss A KPOP მსოფლიო ფესტივალზე, 2013 წელი
2013 წლის 29 ოქტომბერს Miss A-მ გამოუშვა მათი მეორე სტუდიური ალბომი **"Hush"**. 

Miss A-მ გაავრცელა მათი EP, **"Colors"**, 2015 წლის 30 მარტს.  ამას თან ახლდა ონლაინ რეალითი სერიალი, Real Miss A.  მუსიკალურმა ვიდეომ, წამყვანი სინგლისთვის, *"Only You"*, YouTube-ზე 24 საათში 2 მილიონზე მეტი ნახვა მოიპოვა.  **"Colors"**-ის აქტივობების დასრულების შემდეგ, Miss A-მ უვადოდ შეწყვიტა აქტიურობა. 2016 წლის მაისში ჯიამ დატოვა ჯგუფი; მენეჯმენტის თქმით, სხვა წევრები იმ დროს სოლო საქმიანობაზე ამახვილებდნენ ყურადღებას.  2017 წლის ნოემბერში გავრცელდა ინფორმაცია, რომ მინმა ასევე დატოვა ჯგუფი, რადგან მისი კონტრაქტი JYP Entertainment-თან დასრულდა. 

2017 წლის 27 დეკემბერს *JYP Entertainment''-მა დაადასტურა, რომ ჯგუფი დაიშალა. 

## სქოლიო
კატეგორია: 2000-იანი წლები მუსიკაში
კატეგორია: 2010-იანი წლები მუსიკაში
კატეგორია: კორეული მუსიკა
კატეგორია: სამხრეთკორეული მუსიკალური ჯგუფები
კატეგორია: ქალი მომღერლები